**REFERAT FAU-møte ved Bærland skole**

**Tirsdag 22.september 2020 -  kl 20:00- 21:30 (Studentloftet)**

Tilstede: Kari (rektor), Laila (leder), Karina (1.kl), Marie (2.kl), Nina (3kl.), Maria (4.kl), Elin (5.kl), Einar (6. kl) og Randi (7. kl)

|  |  |
| --- | --- |
| Sak nr |  |
| 01 | **Gjennomgang og godkjenning av** [**referat fra forrige møte**](https://docs.google.com/document/d/1LhL6MV3OTV0O93yurTP62Zk_o_oqq27HDEizLfDrGW4/edit)*Godkjennes med følgende kommentarer:* * Fremtidige FAU-møtene flyttes til mandager.
* Marie blir sekretær/nestleder og forsetter som KFAU representant dette året også (i stedet for Einar) sammen med Randi. Marie sitter i Av-og-til styringsgruppen på vegne av KFAU.
 |
| 02 | **Mulig dugnad - Klatreskråen***Det er behov for oppussing av Klatreskråen. Tau begynner bl.a. å bli slitt og spikrer står tidvis ut og må fikses fortløpende. Det er fremdeles mulig å bruke klatreskråen.* **Beslutning:** FAU går inn for at dugnad / oppussing skal gjennomføres til våren. Frem til det tar Einar ansvar for å kontakte noen som kan gi en oversikt over hva som bør gjøres slik at dugnad / innsats kan planlegges. |
| 03 | **Julen 2020*** **Omvendt julekalender:** *FAU synes det er positivt at det er initiativ som er gjort av lokale folk. Viktig å få en relasjon til formålet det gis til. FAU fikk informasjon fra Sana Lima om prosjektet i fjor høst og skolen har også fått tilgang på filmer / materiell.*
* **Avslutninger:** *Pga. koronasituasjonen blir det ikke felles juleavslutning i Gjesdalhallen, men det er mulig å organisere noe klassevis / trinnvis. Smittevernregler må følges mtp antall, registrering (navn/tlf) og matservering.*

**Beslutning:** FAU viderefører ordningen med omvendt julekalender til samme formål som 2019. Det ble bestemt at resultatene fra innsamlingen følges opp av FAU til våren (evaluering). Når det gjelder juleavslutning tas dette til etterretning.  |
| 04 | **Trafikksikker skole / kommune*** Bærland skole skal utarbeide en plan for å bli godkjent som trafikksikker skole. Dette er et ledd i kommunen sitt arbeid for å bli trafikksikker kommune
* Gjennomgang av plan
* Hva kan FAU bidra med?

*Trafikksikker skole/ kommune er et samarbeid med Trygg Trafikk nasjonalt. Alle ledd i kommunen skal gå gjennom rutiner for trafikksikkerhet. F.eks. skal lokale læreplaner og kompetanseplaner gjennomgås. Dette arbeidet er mest for skolen, men det er greit at foreldre er informert. Trygghet på skoleveien var også et høyst aktuelt tema. Det er et ønske fra skolen at FAU kartlegger farlige kryss på skoleveien, gjerne med å «gå» de aktuelle strekningene og tegne inn i kart hvor det bør sikres / følges opp bedre.* **Beslutning:** FAU diskuterte flere muligheter for å identifisere uoversiktlige kryss, bl.a. å involvere elevene slik at vi får med deres erfaringer. Ble enige om følgende: * Elin lager en google-spørring som kan gjennomføres av 5.- 7. trinn. Sender denne til Kari.
* FAU -representantene etterspør informasjon fra de respektive klassetrinnene (f.eks. gjennom facebook-gruppene)
* Informasjonen som er samlet inn tas med til FAU -møtet i oktober og markeres i kart (Karina tar med kart over området).
 |
| 05 | I**nformasjon fra skolen:** * Korona – gult nivå:

*FAU ble informert om status. Kommunen har strammet inn tiltakene slik at de ansatte nå må holde 2 meter avstand. Det har også kommet nye retningslinjer i kommunen ift fravær. Dersom en elev er hjemme fra skolen mer enn 5 dg eller flere enn 10 dg pr år, vil skolen ta kontakt med foreldrene. Målet er sikre at årsaken til fravær fanges opp slik at det kan settes inn tidlig tiltak f.eks. ift mistrivsel, skolevegring osv.* *Når det gjelder koronasituasjonen oppleves det hyppigere fravær (som skyldes milde symptomer). Skolen vil ikke tilby digitalt undervisningstilbud før fraværet har vart lenger enn 5 dager. Det er tenkt at elevene skal følge ukeplanen / classroom.* **Kommentar fra FAU:** *Det ble stilt spørsmål ved om det er mulig å lage en «ressursbank» eller opplegg som elevene/ foreldre kan ta i bruk dersom fravær skyldes milde symptomer? Andre skoler har god erfaring med dette.* *Det ble også tatt opp problemstillinger knyttet til* ***barnebursdag***. *Det ble bestemt at FAU v / Laila sender ut informasjon om bursdagsfeiringer (hentet fra FHI) til alle foreldre på schoollink, evt. FAu-representantene videreformidler til klassetrinn.* |
| Vente-rommet | * Fra elevrådet: Ønsker byttedag/redesign
* Omvendt julekalender
* Juleavslutning
* Brukermedvirkning (undersøkelser)
* Årsmelding
* Regnskap
* Skolens satsningsområde – «hele mennesket»
* Mental trening
* Friluftsliv
* FAL
 |

**Neste FAU-møte er mandag 26.10.20.**